Document ID: /roh_data/filtered/fineweb-2-filterrobots_roh.jsonl.gz/57496

L'exclava bernaisa Clavaleyres dastga midar tar il chantun Friburg. Ils votants e las votantas dad omadus chantuns han la dumengia dà glisch verda per questa midada. I manca uss dentant anc il consentiment da l'Assamblea federala. Sche tut va bain, è Clavaleyres a partir dal 2022 part dal chantun Friburg.
Ditg GEA a la midada da chantun per Clavaleyres han 96% dal suveran da Friburg e 89% dal suveran da Berna.
Clavaleyres vul fusiunar cun Murten
La fracziun da Clavaleyres dumbra 50 abitants ed è en la vischinanza dal Lai da Murten. Ella cunfina als chantuns Friburg e Vad. Sco er per autras vischnancas pitschnas èsi per Clavaleyres adina pli difficil dad ademplir tut las incumbensas da vischnanca – dals pumpiers sur ils servetschs socials tar las scolas. La vischnanca vul perquai fusiunar cun Murten (FR). Gia il 2018 han omasduas vischnancas ditg cleramain GEA a la fusiun.
Ord l'archiv da SRF:
RTR novitads 17:00